LV Eiropas Savienības Oficiālais Vēstnesis C 136/11

To iemaksu atmaksāšanas kārtība, kuras paredzētas valsts lopkopības fonda finansēšanai, un kuras nepamatoti iekasētas par dzīvniekiem, kas Eiropas Savienības dalībvalstīm ievesti Francijā nokaušanai laikposmā no 1996. gada 1. janvāra līdz 2004. gada 30. septembrim – Interbev (Francija)

2013/C 136/07

Juridiskais pamatojums:

Atmaksāšana atbilst Eiropas Komisijas 2011. gada 13. jūlija Lēmuma īstenošanai attiecībā uz iemaksām par labu Interbev, kas 2012. gada 1. martā publicēts Eiropas Savienības Oficiālajā Vēstnesī (OV L 59, 1.3.2012., 14. lpp.), kas lejuplādējams turpmākajā norādē: http://eur-lex.europa.eu/LexUriServ/LexUriServ.do?uri=OJ:L:2012:059:0014:0033:LV:PDF

Piemērojot šo lēmumu, Francijai jāveic tās iemaksas daļas atmaksāšana, kura attiecās uz produktiem, kas ievesti no citām Eiropas Savienības dalībvalstīm (iemaksas par liellopiem vai aitām par labu Valsts lopkopības fondam (FNE) laikposmā no 1996. līdz 2004. gadam); nauda jāatmaksā tiem iemaksu veicējiem, kuri to pieprasa, un kuri var pierādīt, ka ir veikuši šīs iemaksas.

Prasības iesniegšana:

Prasītājam atlīdzinājuma pieprasījums jāiesniedz piecu gadu laikā no Eiropas Komisijas lēmuma publicēšanas dienas, proti, no 2012. gada 1. marta, ar vēstuli, kas adresēta:

Interbev service cotisations 207 rue de Bercy 75587 Paris Cedex 12 FRANCE

Ir pilnībā jāaizpilda turpmāk pievienotā veidlapa, kurai ir divas daļas. 1. daļā tiek sniegts pārskats par pieprasījumu un apkopota 2. daļa. Prasīto summu detalizēts apraksts (katram attaisnojošajam rēķinam atsevišķi) tiek sniegts 2. daļā.

Pieprasījumam jāpievieno dokumenti tā pamatošanai (rēķini par dzīvnieku pārdošanu un paziņojums par bankas kredītu un/vai jebkāds pierādījums, ka iemaksas par labu Valsts lopkopības fondam tikušas noteiktas un samaksātas).

Prasītā summa, izteikta valūtā, kas bija apgrozībā līdz 2002. gada 1. janvārim, jāizsaka arī euro.

Dokumentu izskatīšana:

Interbev veiks iesniegto dokumentu un no 1996. līdz 2004. gadam iekasēto summu pārbaudi.

Visi atbilstoši pamatotie atlīdzinājuma pieprasījumi tiks apmaksāti. Nepieņemamie dokumenti (kuri neattiecas uz noteikto laikposmu, nesaprotami vai nepilnīgi) netiks nekādā veidā atlīdzināti un tiks nosūtīti atpakaļ sūtītājam.

Atlīdzināšana:

Norēķini ar pārskaitījumu uz saņēmēja bankas kontu tiks veikti euro ne vēlāk kā sešu mēnešu laikā, sākot no pieprasījuma saņemšanas dienas (šajā nolūkā jāiesniedz prasītāja nosaukumam atbilstoša konta identifikācijas izziņa).

Tie tiks veikti, pamatojoties uz Valsts lopkopības fonda 1996. līdz 2004. gadam spēkā esošajām likmēm, proti, EUR 0,0031/kg (vai, ja dzīvnieka pārdošanas cena nav noteikta attiecībā uz liemeņa svaru, par pamatu ņems fiksētu summu EUR 1 par pieaugušu liellopu, EUR 0,40 par teļu, EUR 0,06 par aitu).

Atmaksātā summa tiks koriģēta, ņemot vērā procentu likmes, kas bija spēkā no iemaksu saņemšanas datuma līdz faktiskās atlīdzināšanas datumam. Šie procenti tiks aprēķināti pēc Komisijas atsauces likmes, kas prasītāja valstī ir spēkā atmaksāšanas brīdī, atbilstīgi Komisijas paziņojumam par atsauces likmes un diskonta likmes noteikšanas metodes pārskatīšanu, kas 2008. gada janvārī publicēts ESOV 2008. gada 19. janvāra C 14. numurā (OV C 14, 19.1.2008., 6. lpp.) un pēc atsauces un diskonta likmēm, kas norādītas Komisijas tīmekļa vietnē:

http://ec.europa.eu/competition/state_aid/legislation/reference_rates.html

Tādējādi tiks ievērots 11. pants Komisijas 2004. gada 21. aprīļa Regulā (EK) Nr. 794/2004, ar ko īsteno Padomes Regulu (EK) Nr. 659/1999, ar kuru nosaka sīki izstrādātus noteikumus EK Līguma 93. panta piemērošanai.